Drie sterf op Van ReenenspasVan Reenenspas Foto: panoramio.com Drie mense, insluitend ŉ sesjarige seun, het Vrydagoggend op die Van Reenenspas dood in ŉ ongeluk. “ŉ Tienjarige seun is in ŉ kritieke toestand na die Ladysmith-hospitaal geneem,” het Zinhle Mngomezulu, woordvoerder van die KwaZulu-Natalse Padverkeersinspektoraat, gesê. Die gesin was op pad na Durban in ŉ Isuzu-bakkie toe die linkerwiel afgeval het. Die voertuig het ŉ vragmotor getref. “Die bestuurder van die bakkie het beheer verloor oor die voertuig,” het Mngomezulu bygevoeg. Die vragmotorbestuurder is nie beseer nie. Mngomezulu sê die stadige baan is vir verkeer gesluit terwyl owerhede die ongeluk ondersoek en die toneel skoonmaak. -SAPA